Sodba Splošnega sodišča (prvi senat) z dne 16. decembra 2015 –

Air France-KLM/Komisija

(Zadeva T‑62/11)

„Konkurenca — Omejevalni sporazumi — Evropski trg letalskega tovornega prevoza — Sporazumi in usklajena ravnanja v zvezi z več sestavnimi deli cen za storitve letalskega tovornega prevoza (uvedba dodatnih taks za gorivo in varnost, neplačilo provizije od dodatnih taks) — Člen 101 PDEU, člen 53 Sporazuma EGP in člen 8 Sporazuma med Skupnostjo in Švico o letalskem prometu — Obveznost obrazložitve“

1. Akti institucij — Obrazložitev — Obveznost — Obseg — Odločba o uporabi pravil o konkurenci — Sklep Komisije o ugotovitvi kršitve in naložitvi globe — Zahteve, ki izhajajo iz načela učinkovitega sodnega varstva — Jasnost in natančnost izreka odločbe (člena 101(1) PDEU in 296 PDEU; Sporazum EGP, člen 53; Sporazum ES-Švica o letalskem prometu, člen 8; Uredba Sveta št. 1/2003, člena 2 in 23(5)) (Glej točke od 38 do 42.)

2. Konkurenca — Upravni postopek — Odločba Komisije o ugotovitvi kršitve — Opredelitev sankcioniranih kršitev — Opredelitev oseb, ki so predmet odločbe — Prednost izreka pred obrazložitvijo (člena 101(1) PDEU in 296 PDEU; Sporazum EGP, člen 53; Sporazum ES-Švica o letalskem prometu, člen 8; Uredba Sveta št. 1/2003, člen 2) (Glej točko 43.)

3. Omejevalni sporazumi — Prepoved — Neposredni učinek — Pravica posameznikov zahtevati odškodnino za nastalo škodo — Podrobna pravila za izvrševanje — Kršitve, ki so predmet sklepa Komisije — Zavezujoča narava odločbe za nacionalna sodišča — Obseg — Pomembnost jasnosti in natančnosti izreka odločbe (člena 101(1) PDEU in 296 PDEU; Sporazum EGP, člen 53; Sporazum ES-Švica o letalskem prometu, člen 8; Uredba Sveta št. 1/2003, člena 2 in 16(1)) (Glej točke od 44 do 50.)

4. Omejevalni sporazumi — Sporazumi in usklajena ravnanja, ki pomenijo enotno kršitev — Podjetja, ki bi jim bilo mogoče očitati kršitev, ki jo tvori sodelovanje pri globalnem omejevalnem sporazumu — Merila — Enoten cilj in celovit načrt (člen 101(1) PDEU; Sporazum EGP, člen 53; Sporazum ES-Švica o letalskem prometu, člen 8; Uredba Sveta št. 1/2003, člen 2) (Glej točki 66 in 71.)

5. Akti institucij — Obrazložitev — Obveznost — Obseg — Odločba o uporabi pravil o konkurenci — Sklep Komisije o ugotovitvi kršitve in naložitvi globe — Notranja protislovja odločbe — Posledice — Razglasitev ničnosti — Pogoji — Poseg v pravico sankcioniranega podjetja do obrambe — Nezmožnost sodišča Unije, da izvaja nadzor (člena 101(1) PDEU in 296 PDEU; Sporazum EGP, člen 53; Sporazum ES-Švica o letalskem prometu, člen 8; Uredba Sveta št. 1/2003, člen 2) (Glej točke 69, od 83 do 85, 91 in 92.)

6. Akti institucij — Obrazložitev — Obveznost — Obseg — Odločba o uporabi pravil o konkurenci — Odprava pomanjkljivosti v obrazložitvi med sodnim postopkom — Nedopustnost (člena 101(1) PDEU in 296 PDEU; Sporazum EGP, člen 53; Sporazum ES-Švica o letalskem prometu, člen 8; Uredba Sveta št. 1/2003, člen 2) (Glej točki 89 in 90.)

Predmet

Predlog, primarno, za razglasitev ničnosti Sklepa Komisije C(2010) 7694 final z dne 9. novembra 2010 v zvezi s postopkom na podlagi člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva COMP/39258 – Letalski tovorni prevoz) v delu, ki se nanaša na tožečo stranko, in podredno, za razglasitev ničnosti člena 5(b) in (d) tega sklepa v delu, v katerem ji je naložena globa, ali za zmanjšanje te globe.

Izrek

1. Sklep Komisije C(2010) 7694 final z dne 9. novembra 2010 v zvezi s postopkom na podlagi člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva COMP/39258 – Letalski tovorni prevoz) se razglasi za ničen v delu, v katerem se nanaša na družbo Air France-KLM.

2. Evropska komisija nosi svoje stroške in naloži se ji plačilo stroškov družbe Air France-KLM.